Падзел навук на сацыяльна-палітычныя і гуманітарныя - досыць традыцыйны і ўстойлівы, нічога смешнага ў ім няма. Закінуць нам можна, што гісторыю мы "вылучылі" з гуманітарных навук, але гэта было зроблена выключна па тэхнічным прычынам. Калі рабіць толькі адну намінацыю па гуманітарным навукам, то відавочна, што ў ёй будуць дамінаваць гістарычныя працы, паколькі іх больш і ўзровень агулам вышэйшы. Але хацелася б таксама прастымуляваць і іншыя гуманітарныя дысцыпліны, толькі такімі матывамі і абумоўлены дадзены падзел. Мы самі марым пра тое, каб Кангрэс адбываўся ў Беларусі. Пакуль што гэта складана па цэламу спектру прычынаў, у большасці не ад нас залежных.